Michael Sata

Michael Charles Chilufya Sata (6. heinäkuuta 1937 Mpika – 28. lokakuuta 2014 Lontoo, Britannia) oli sambialainen poliitikko, joka toimi maansa viidentenä presidenttinä syksystä 2011 kuolemaansa asti.

Hän johti Kansallinen rintama -nimistä puoluetta (Patriotic Front, PF). 1990-luvulla hän oli presidentti Frederick Chiluban hallituksessa mutta siirtyi oppositioon 2001 ja perusti oman Kansallisen rintamansa. Hän oli näkyvä oppositiojohtaja kymmenen vuoden ajan ennen kuin tuli valituksi presidentiksi.
Hän pääsi presidentiksi 74-vuotiaana neljännellä yrittämällä. Sataa luonnehdittiin populistiksi, ja hän ilmaisi ihailevansa Zimbabwen Robert Mugabea.

Sata kuoli lontoolaisessa yksityissairaalassa 28. lokakuuta 2014. Presidentin tehtäviä hoitaa väliaikaisesti varapresidentti Guy Scott, kunnes uudet vaalit on järjestetty.

Lähteet 

Sambian presidentit
Työministerit
Vuonna 1937 syntyneet
Vuonna 2014 kuolleet